CELEX: 32021D1138
Language: bg
Date: 2021-07-07 00:00:00
Title: Решение за изпълнение (ЕС) 2021/1138 на Комисията от 7 юли 2021 година за одобрение по отношение на България и Румъния на националните планове за прилагането на системите за валидиране в съответствие с Регламент (ЕО) № 1224/2009 на Съвета и на техните изменения (нотифицирано под номер C(2021) 5158) (само текстовете на български и румънски език са автентични)

12.7.2021   
               
               
                  BG
               
               
                  Официален вестник на Европейския съюз
               
               
                  L 246/6
               
            
         РЕШЕНИЕ ЗА ИЗПЪЛНЕНИЕ (ЕС) 2021/1138 НА КОМИСИЯТА
         от 7 юли 2021 година
         за одобрение по отношение на България и Румъния на националните планове за прилагането на системите за валидиране в съответствие с Регламент (ЕО) № 1224/2009 на Съвета и на техните изменения
         
            
               (нотифицирано под номер C(2021) 5158)
            
         
         (само текстовете на български и румънски език са автентични)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1224/2009 на Съвета от 20 ноември 2009 г. за създаване на система за контрол на Съюза за гарантиране на спазването на правилата на общата политика в областта на рибарството, за изменение на регламенти (ЕО) № 847/96, (ЕО) № 2371/2002, (ЕО) № 811/2004, (ЕО) № 768/2005, (ЕО) № 2115/2005, (ЕО) № 2166/2005, (ЕО) № 388/2006, (ЕО) № 509/2007, (ЕО) № 676/2007, (ЕО) № 1098/2007, (ЕО) № 1300/2008, (ЕО) № 1342/2008 и за отмяна на регламенти (ЕИО) № 2847/93, (ЕО) № 1627/94 и (ЕО) № 1966/2006 (1), и по-специално член 109, параграф 8 от него,
         като взе предвид представянето от България и Румъния на национални планове за прилагането на системите за валидиране,
         като има предвид, че:
         
                     (1)
                  
                  
                     Съгласно член 109, параграф 8 от Регламент (ЕО) № 1224/2009 държавите членки трябва да изготвят национални планове за прилагането на системата за валидиране по отношение на данните, записвани в съответствие с посочения регламент, които планове да дават възможност на държавите членки да установят, въз основа на управлението на риска, приоритети за валидирането и кръстосаната проверка и да предприемат мерки във връзка с несъответствията. Измененията на тези планове трябва да се представят на Комисията за одобрение.
                  
               
                     (2)
                  
                  
                     На 28 октомври 2020 г. България представи на Комисията за одобрение изменения на своя съществуващ национален план, одобрен с Решение за изпълнение 2013/82/ЕС на Комисията (2). Измененията отговарят на условията, установени в член 109 от Регламент (EО) № 1224/2009 и членове 143—145 от Регламент за изпълнение (EС) № 404/2011 на Комисията (3). Поради това те следва да бъдат одобрени.
                  
               
                     (3)
                  
                  
                     На 9 декември 2020 г. Румъния представи на Комисията за одобрение своя национален план. Планът отговаря на условията, установени в член 109 от Регламент (EО) № 1224/2009 и членове 143—145 от Регламент за изпълнение (EС) № 404/2011. Поради това той следва да бъде одобрен.
                  
               
                     (4)
                  
                  
                     Настоящото решение представлява решението за одобрение по смисъла на член 109, параграф 8 от Регламент (ЕО) № 1224/2009.
                  
               
                     (5)
                  
                  
                     Комисията ще наблюдава прилагането на националните планове по отношение на ефективното им функциониране и на капацитета им да се гарантира, че данните, докладвани на Комисията съгласно член 33 от Регламент (ЕО) № 1224/2009, са пълни, точни и предоставени в законоустановените срокове. Ако въз основа на констатациите от проверките, инспекциите и одитите, извършени от Комисията в рамките на дял X от Регламент (ЕО) № 1224/2009, бъде преценено за необходимо да се направят изменения на националните планове за прилагането на системите за валидиране, държавите членки следва да изменят плановете по съответния начин,
                  
               ПРИЕ НАСТОЯЩОТО РЕШЕНИЕ:
         
            Член 1
            Одобряват се измененията на националния план за прилагането на системата за валидиране, представени от България на 28 октомври 2020 г. в съответствие с член 109, параграф 8 от Регламент (ЕО) № 1224/2009.
         
         
            Член 2
            Одобрява се националният план за прилагането на системата за валидиране, представен от Румъния на 9 декември 2020 г. в съответствие с член 109, параграф 8 от Регламент (ЕО) № 1224/2009.
         
         
            Член 3
            Ако въз основа на констатациите от проверките, инспекциите и одитите, извършени в рамките на дял X от Регламент (ЕО) № 1224/2009, Комисията прецени, че плановете за прилагането на системата за валидиране, одобрени в съответствие с параграфи 1 и 2, не гарантират ефективното изпълнение от страна на държавите членки на задълженията, установени в член 109 от Регламент (ЕО) № 1224/2009, тя може да поиска изменение на плановете, след като проведе консултации със засегнатите държави членки. Държавите членки изменят плана си за прилагането на системата за валидиране в съответствие с така отправеното искане.
         
         
            Член 4
            Адресати на настоящото решение са Република България и Румъния.
         
         
            Съставено в Брюксел на 7 юли 2021 година.
            
               
                  За Комисията
               
               Virginijus SINKEVIČIUS
               
                  Член на Комисията
               
            
         
         
            (1)  ОВ L 343, 22.12.2009 г., стр. 1.
         
            (2)  Решение за изпълнение 2013/82/ЕС на Комисията от 13 февруари 2013 г. относно одобрението от Комисията на националните планове за прилагането на системите за валидиране в съответствие с член 109, параграф 8 от Регламент (ЕО) № 1224/2009 на Съвета (ОВ L 44, 15.2.2013 г., стр. 18)
         
            (3)  Регламент за изпълнение (ЕС) № 404/2011 на Комисията от 8 април 2011 г. за определяне на подробни правила за прилагането на Регламент (ЕО) № 1224/2009 на Съвета за създаване на система за контрол на Общността за гарантиране на спазването на правилата на общата политика в областта на рибарството (OB L 112, 30.4.2011 г., стр. 1).